Rauði kross Íslands hefur einnig hafið neyðarsöfnun sem ætlað er að tryggja mat, - aðgang að vatni, heilbrigðisþjónustu og húsaskjóli, - auk sálræns stuðnings fyrir íbúa landsins. Söfnunin fer vel af stað.
Viðræður standa yfir um með hvaða hætti íslensk stjórnvöld koma að aðgerðum Rauða krossins á átakasvæðum i Úkraínu.
Björg Kjartansdóttir er sviðsstjóri fjáröflunar- og kynningarmála hjá Rauða krossinum.
Borgarar hafa búið við ótryggt ástand í nokkurn tíma og auðvitað hefur covid geisað þarna eins og annars staðar í heiminum. Við vitum að á þessum stöðum, sem átökin hafa geisað undanfarin ár, þá er þetta á þéttbýlum svæðum og bæði heimili og innviðir eins og vatns- og rafmagnskerfi eru skemmd nú þegar svo það er mjög mikilvægt að við grípum til aðgerða núna eins og að fara í neyðarsöfnun Alþjóða Rauða krossins í landinu. Almenningur tekur mjög vel við sér og það er mjög ánægjulegt að sjá hvað það gerðist hratt.
Alþjóða Rauði krossinn hefur óskað eftir tíu milljörðum króna í aðstoð frá Rauða kross-félögum hinna ýmissu landa.
Það er ýmislegt sem Rauði krossinn hefur nú þegar gert. Það má nefna að íbúar hafa fengið eldsneyti eða jafnvel reiðufé til að hita upp heimili sín. Íbúar á átakasvæðum hafa fengið sendingar reglulega eins og á matvælum eða hreinlætisvörum. Við erum tilbúin að styðja við sjúkrahús og heilsugæslur beggja vegna átakasvæðisins og Rauði krossinn er tilbúinn í slíkt.
Það var þegar sent til okkar i gær beiðni um að manna stöður nokkurra sendifulltrúa svo það er í skoðun hér og það gerist nokkkuð hratt. Það kom póstur um það frá Alþjóðarauðakrossinum í gær svo finnum við fyrir því að það er fólk sem er bara úkraínskar fjölskyldur sem voru einfaldlega á ferðalagi á Íslandi sem að hafa leitað til okkar . Flug hafa einfaldlega verið felld niður svo þau vilja jafnvel ekki fara heim til sín.
jafnvel ekki fara heim til sín.
